रेल्वेच्या रखडलेल्या प्रकल्पामुळे मुंबईकरांच्या अडचणी वाढल्या आहेत.

पण अशा प्रकरणाच्या चौकशीचे आदेश रेल्वेमंत्र्यांना वारंवार द्यावे लागतील, अशी परिस्थिती सध्या मुंबईत आहे.

गेल्या अनेक वर्षांपासून रेल्वे अर्थसंकल्पांमध्ये मुंबईकरांना वेगवेगळ्या मोठमोठ्या प्रकल्पांचं गाजर दाखवत मुंबईकरांची भलामण केली गेली. पण या प्रकल्पांपैकी जेमतेम 30 ते 40 टक्के प्रकल्पच पूर्ण झाले आहेत.

पूर्ण झालेल्या प्रकल्पांमध्येही मुंबईच्या वाहतुकीची दिशा बदलण्याची क्षमता फारच कमी होती. त्यामुळे आता या रेल्वेच्या अपूर्ण वचनांमुळेच मुंबईकरांची वाताहत सुरू आहे, असं बोललं जात आहे.

अंधेरी ते गोरेगाव हार्बर मार्गाचे विस्तारीकरण या अनेक वर्षं रखडलेल्या प्रकल्पाच्या लोकार्पण कार्यक्रमाच्या दिवशीच ही घटना घडली हे विशेष उल्लेखनीय आहे.

अनेक प्रकल्प डेडलाईनमध्ये अडकले आहेत.

मुंबईकरांचा प्रवास सुरळीत करण्यासाठी गेल्या दहा वर्षांपासून मुंबई रेल्वे विकास महामंडळातर्फे (MRVC) मुंबई नागरी वाहतूक प्रकल्प  (MUTP) राबवले जात आहेत.

सध्या या प्रकल्पाचा तिसरा टप्पा सुरू आहे. पण या तिसऱ्या टप्प्याची कामं सुरू होण्यापूर्वी दुसऱ्या टप्प्यातले अनेक महत्त्वाचे प्रकल्प रखडले आहेत.

रखडलेले प्रकल्प

या महत्त्वाच्या प्रकल्पांमध्ये सीएसएमटी-कुर्ला पाचवी-सहावी लाइन आणि ठाणे-दिवा पाचवी-सहावी लाइन या दोन प्रकल्पांचा समावेश आहे. या दोन प्रकल्पांमुळे मध्य रेल्वेच्या 43 लाख उपनगरीय प्रवाशांना दिलासा मिळणार आहे

या मार्गावर लांब पल्ल्यांच्या गाड्यांसाठी स्वतंत्र लाइन तयार होतील आणि लोकल गाड्यांच्या फेऱ्यांची संख्या वाढेल. ठाणे-दिवा या प्रकल्पासाठी 2019ची डेडलाइन ठेवण्यात आली आहे. तर सीएसएमटी-कुर्ला हा प्रकल्प पूर्ण होण्यात अनेक अडचणी आहेत

अडचणींचा डोंगर 

दोन्ही प्रकल्पांमध्ये प्रामुख्याने भूसंपादन ही मोठी अडचण आहे. दिवा-ठाणे यांदरम्यान मुंब्र्याजवळ बोगदा बांधण्याचं, मुंब्रा खाडीवर पूल बांधण्याचं काम पूर्ण झाले असले, तरी कळवा आणि मुंब्रा यांदरम्यान असलेल्या अनेक झोपड्यांमुळे हा प्रकल्प रखडल्याचं रेल्वेकडून सांगण्यात येते.

कळवा मुंब्रा भागात अनेक झोपड्या आहेत.

हे मोठे प्रकल्प पूर्ण होण्यासाठी मोठा कालावधी लागत असताना गेल्या वर्षभरापासून मुंबईत एसी लोकल कुर्ला कारशेडमध्ये पडून आहे. ही गाडी मध्य रेल्वेवर चालवायची की पश्चिम रेल्वेवर या मुद्द्यावर आधी खल झाला. त्यानंतर... \n\nवरील लेखासाठी मला एक चांगले शीर्षक द्या.
मुंबई चेंगराचेंगरी : डेडलाईनच्या गर्तेत अडकले मुंबई लोकलचे प्रकल्प